google/wiki40b huggingface dataset:
Branná povinnosť

Branná povinnosť je povinnosť občana štátu pripravovať sa na obranu štátu a osobne sa zúčastňovať na plnení úloh armády.
Podľa slovenského Zákona o brannej povinnosti č. 570 branná povinnosť predstavuje povinnosť podrobiť sa odvodu (zvyčajne vo veku 19 rokov (s výnimkou prípadov ak zákon neustanovuje inak) a vykonať mimoriadnu (vojenskú) službu alebo alternatívnu službu. Od roku 2016 je možné na Slovensku absolvovať dobrovoľnú vojenskú prípravu. 
História brannej povinnosti siaha až do staroveku, v mnohých krajinách pokračuje s rôznymi obmenami až do súčasnosti. Branná povinnosť, resp. povinná vojenská služba v modernom ponímaní bola zavedená po prvýkrát vo Francúzsku počas francúzskej revolúcie. Umožnila Francúzom vytvoriť početne silné armády, ktoré sa mohli postaviť zahraničným silám, ktoré ohrozovali revolúciu. Väčšina európskych krajín v dôsledku jeho efektivity tento systém neskôr okopírovala. Muži aj v čase mieru v určitom veku museli slúžiť 1-3 roky v aktívnej službe a následne prešli do zálohy, odkiaľ ich mohli povolať do aktívnej služby v prípade vojnového konfliktu.
Na začiatku 21. storočia, mnoho štátov všeobecnú brannú povinnosť zrušilo, a spolieha sa namiesto toho na menšie profesionálne armády s profesionálnymi vojakmi, ktorí do armády narukovali dobrovoľne. Existencia profesionálnych armád, ktoré sú menšie ako armády krajín s všeobecnou brannou povinnosťou pre všetkých mužov v určitom veku, však má svoje obmedzenia. Tieto krajiny zväčša musia zvažovať a predvídať budúce vojenské konflikty, v ktorých by s menšou armádou nemohli, napr. proti početnejšiemu nepriateľovi obstáť. Aj preto mnoho štátov, ktoré zrušili brannú povinnosť si stále si vyhradzuje právo obnoviť ju počas prípadného vojnového konfliktu alebo v dobe krízy.
Branná povinnosť je v modernej dobe považovaná viacerými skupinami obyvateľstva za kontroverznú. Je odsudzovaná kvôli výhrade svedomia v prípade vojnového konfliktu, z náboženských, filozofických alebo politických dôvodov. Alebo v prípadoch ak občania nesúhlasili s politikou vlády a boli proti vojnovému konfliktu (tzv. nepopulárne vojny) alebo z ideologických dôvodov, keď ju považujú za porušenie svojich individuálnych práv. Takto povolané osoby sa môžu vyhnúť službe, napr. tým, že opustia krajinu. Niektoré krajiny preto svoj branný systém prispôsobili tak, aby bol brancom umožnený výber alternatívnych služieb mimo bojové operácie alebo aj mimo armádu, ako je napr. civilná služba.
V niektorých krajinách, boli alebo aj naďalej sú branci povolávaní nielen do ozbrojených síl, ale aj do rôznych polovojenských organizácií, jednotiek ministerstva vnútra, polície alebo nebojovej civilnej obrany.
Teória organického rastu

Teória organického rastu je koncepcia vývoja svetového systému analogicky s rastom alebo vývojom organizmu, pri ktorom sa prejavuje jednak špecializácia jednotlivych častí organického systému, jednak funkčná vzájomná závislosť medzi nimi.
Teória organického rastu predstavuje jeden z modelov riešenia globálnych problémov, ktorú v druhej správe Rímskeho klubu Ľudstvo v bode obratu (1974) sformulovali M. Mesarovič a E. Pestel ako protiváhu predstavy o nulovom raste z prvej správy Rímskeho klubu. Podľa autorov teórie organického rastu diktuje takýto prístup vzájomná závislosť krízových situácií: kríza preľudnenia, kríza životného prostredia, potravinová, energetická, surovinová kríza a pod.
Konflikt

Konflikt (lat. conflictus – zrážka) je udalosť, spoločenský proces, v ktorom sa jednotlivec alebo skupina snaží o
dosiahnutie vlastných cieľov (uspokojenie potrieb, realizáciu záujmov) eliminovaním, zničením alebo podriadením si iného jednotlivca alebo skupiny, snažiacich sa o dosiahnutie podobných alebo identických cieľov. Konflikt medzi skupinami môže vzniknúť aj vtedy, keď sa tieto skupiny snažia o dosiahnutie rôznych cieľov, ale k ich realizácii chcú použiť tie isté prostriedky. Pri konflikte existuje vždy vedomie o protivníkovi, jasná definícia situácie, v ktorej je protivník definovaný práve rozdielmi v snahách a cieľoch.
Psychológia skúma konflikt ako jednou z náročných životných situácií. V situácii konfliktu sa vyskytuje napätie. Konflikt je príčinou úzkosti.
Podľa Zwiefelhofera je konflikt kolízia odporujúcich si snáh. Individuálnepsychologicky ide o stav napätia ako bytostný moment zrenia, konflikty však môžu viesť k neurotickým symptómom tam, kde sa stanú prílišnými. Aj v sociálnom živote sú do istej miery nevyhnutné, a to nielen na základe prirodzene daných záujmov, ale aj v dôsledku rozdielnosti slobodného kladenia cieľov a zachovania hodnôt. Konflikty dokonca predstavujú formu stretu indivíduí a skupín, ktorá je nevyhnutná pre spoločenskú zmenu. Pre sociálnu, politickú a pedagogickú zodpovednosť je prekonávanie konfliktov stálou a pre súžitie nevyhnutnou úlohou. Cieľom musí byť zmierňovanie konfliktov záväzným spôsobom pomocou systému racionálneho riadenia. Tým sa konflikty stanú kontrolovateľnými. Vyžaduje si to odbornú znalosť, toleranciu a pripravenosť ku kompromisu. Tam, kde sú v hre neodkladné právne nároky, možno konflikty rozhodnúť po preskúšaní východiska úmernosti prostriedkov použitím moci (demonštrácia, štrajk, vojna), v extrémnych situáciách možno ospravedlniť dokonca revolúciu (použitie násilia proti existujúcej politickej moci), pokiaľ sú dané tieto podmienky: krajné zneužitie politickej moci; zlyhanie všetkých mierových prostriedkov na odstránenie tejto moci; oprávnená nádej, že problémy a ťažkosti, ktoré z toho povstania vznikajú, sú menšie ako režimom spôsobené nespravodlivosti; odôvodnená pravdepodobnosť úspechu.

Konflikt v medzinárodných vzťahoch

Podľa teoretika medzinárodných vzťahov Petra Wallensteena je pri štúdiu konfliktu potrebné zamerať sa na tri hlavné zložky tohto fenoménu: aktérov, proces (konanie) a inkompatibilitu (záležitosti, o ktoré sa hrá). Konflikt je potom sociálny stav, v ktorom sa aspoň dvaja aktéri (strany) pokúšajú získať v rovnakom čase možnú množinu nedostatočných zdrojov. (Wallensteen, 2011).
Andlau

Poloha

Obec má rozlohu 23,69 km². Najvyšší bod je položený 795 m n. m. a najnižší bod 205 m n. m.

Obyvateľstvo

Počet obyvateľov obce je 1 833 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Železné hory

Charakteristika

Železné hory sa dajú charakterizovať ako plochá vrchovina s trojuholníkovým pôdorysom pretiahnutá od juhovýchodu k severozápadu zhruba medzi Ždírcom nad Doubravou, Skutečom a Týncom nad Labem, vystupujúca na juhu príkro a na severe pozvoľna z okolitej krajiny.

Geológia

Železné hory patria medzi geologicky najpestrejšie a najzložitejšie územia v Česku. Na relatívne malej ploche sú zastúpené prakticky všetky geologické formácie (od prahorných až po štvrtohorné), ktoré poznáme z ostatných oblastí Českého masívu.
Pri prieskumoch bolo v lokalite Železných hôr zistených viac ako 100 druhov hornín.

Krajina

Z prevažnej časti mierne zvlnená krajina pokrytá pestrou mozaikou lesov, lúk, pasienkov, polí a drobných sídiel návštevníka miestami prekvapí dramatickými scenériami roklín, skalísk a dravých potokov, krasovými útvarmi vo vápencoch, neobvyklým množstvom zrúcanín hradov a pevností či radom nádrží na jedinej rieke. Dôležitú úlohu lesov podčiarkuje niekoľko významných pamätných stromov a tiež pralesný komplex Polom.
Zvlášť vo východnej polovici Železných hôr sa dochovalo množstvo pôvodných zrubových stavení, ktoré dotvárajú atmosféru tejto jedinečnej časti Českomoravskej vrchoviny.
Názov Železné hory súvisí s výskytom a dolovaním železnej rudy a v 13. až 18. storočí bol používaný iba pre ich, z dnešného pohľadu, severozápadnú časť zhruba od rieky Labe po Lichnice.

Sporná hranica Železných hôr

Dnešná hranica Železných hôr jasne vystupuje z geologických máp. Väčšina kartografických máp chybne a proti logike posúva hranice Železných hôr ďalej k východu až takmer ku Svratke, ale podľa mnohých geológov v čele s RNDr. Jindřichom Vodičkom CSc., ktorý sa intenzívne Železnými horami zaoberal celý život, vedie východná hranica Železných hôr približne údolím potoka Jánuše a potom údolím Chrudimky k Hlinsku, odtiaľ pokračuje k severovýchode smerom k Skuteči a odtiaľ k Vrbatovmu Kostelcu. Za najvyšší vrchol teda nemožno považovať Pešavu, ako je často uvádzané, ale Vestec. Súčasťou Železných hôr je aj Chránená krajinná oblasť Železné hory vyhlásená na ploche 284 km² roku 1991.
Podľa platného geomorfologického členenia zasahujú Železné hory východne od Hlinska do oblasti Kameniček a ich najvyšším bodom je vrch U oběšeného 737 m n. m.
Mutigney

Poloha

Obec má rozlohu 8 km². Najvyšší bod je položený 233 m n. m. a najnižší bod 188 m n. m.

Obyvateľstvo

Počet obyvateľov obce je 153 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ꙟ

Ꙟ (minuskula ꙟ) je zastarané písmeno cyriliky. Písmeno bolo používane v rumunčine pred rokom 1860 – 1862, kedy bola cyrilika nahradená latinkou. Písmeno zachycovalo zvuk, ktorý je v súčasnej rumunčine zapisovaný ako în alebo îm.
Jannis Sturnaras

Životopis

Narodil sa v roku 1956 v Aténach, vyštudoval ekonomiku v Aténach a na Oxforde. Pôsobil ako poradca gréckeho ministerstva financií, bol členom rady Národnej banky Grécka a členom ekonomickej komisie Európskej únie. V dočasnej vláde Panajotisa Pikramenosa zastával post ministra rozvoja a námorníctva. Po voľbách v júny 2012 vytvoril vládu Antonis Samaras, za ministra financií bol vymenovaný Vasilis Rapanos, ktorý však hneď pre zdravotné dôvody podal demisiu a nahradil ho Sturnaras. Sturnarasov osobný priateľ je francúzsky prezident François Hollande. V roku 2014, kedy došlo k oživeniu gréckej ekonomiky a návratu Grécka na medzinárodné trhy Sturnaras odstúpil a stal sa riaditeľom Národnej Banky Grécka. V pozícií ministra financií ho nahradil Gikas Charduvelis.
Mrav

Mrav (preslovan. niečo, čo sa páči, čo je vhodné) je ustálený, obvyklý spôsob konania, správania sa v určitom spoločenstve ľudí, obyčaj.
Saint-Rémy-la-Vanne

Poloha

Obec má rozlohu 15,07 km². Najvyšší bod je položený 175 m n. m. a najnižší bod 85 m n. m.

Obyvateľstvo

Počet obyvateľov obce je 977 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Arcy-Sainte-Restitue

Polohopis

Arcy-Sainte-Restitue má rozlohu 26,43 km². Najvyšší bod je položený 197 m n. m. a najnižší bod 79 m n. m.

Obyvateľstvo

Arcy-Sainte-Restitue má 434 obyvateľov (2009).
Graf vývoja obyvateľstva:
Zdroje: INSEE
Montbavin

Poloha

Obec má rozlohu 5,44 km². Najvyšší bod je položený 193 m n. m. a najnižší bod 67 m n. m.

Obyvateľstvo

Počet obyvateľov obce je 44 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Eldest

Eldest je druhým dielom edície Odkaz Dračích jazdcov, autora Christophera Paoliniho. V preklade znamená Prvorodený, v slovenskom vydaní však názov preložený nie je.

Edícia mala byť pôvodne trilógiou, no Paolini sa rozhodol, že napíše aj štvrtú knihu, pretože zakončenie knihy je príliš rozsiahle. V súčasnosti pracuje na tretej časti menom Brisingr, ktorá v Amerike vyjde 23. septembra 2008 a na Slovensku 11. novembra 2008.

O knihe

Eldest bol prvýkrát v anglickej verzii publikovaný 23. augusta 2005. Doteraz kniha vyšla i vo formáte audioknihy a e-knihy. Kniha obsahuje sprievodcu Starovekým jazykom, slovník pojmov a stručný obsah o prvej knihe tetralógie s názvom Eragon.

Obsah

Dej prvého dielu končí, keď Eragon spolu s Vardenmi zvíťazí v pevnosti Farthen Dûru nad urgalskou armádou a v záverečnom súboji porazí Tieň. Eragonovo poslanie však ešte len začína. V druhom dieli sa Eragon so Zafirou vydá na cestu do elfského mesta Ellesméry, kde podstupuje výcvik vo vytváraní kúziel a v boji, čo sú životne dôležité schopnosti Dračieho jazdca. Medzitým musí aj jeho bratranec Roran vybojovať svoju vlastnú bitku. Eragon sa musí vysporiadať so svojou prvou láskou, bojovať s trvalými následkami zranenia, ktoré utŕžil v súboji s Tieňom a nájsť pre seba i pre Zafiru správnu cestu vo svojom živote. Od prvého dielu však Eragon dospel a zmúdrel, takže svet pre neho nie je tak čiernobiely ako kedysi. Rozhodne sa teda zasvetiť svoj život boju proti Galbatorixovej krutovláde. V boji sa stretne s ďalším jazdcom, ktorý nie je nik iný ako jeho brat-Murtagh. Murtagh mu zoberie Zar'rok, ale nezabije ho. Namiesto toho ho pustí, ale až keď Eragon žiada o zmilovanie. Zato si vyslúži u Galbatorixa trest.
Štefan Slezák

Životopis

R. 1913 absolvoval učiteľský ústav v Šoprone. Po roku 1922 dôstojník žandárstva na rozličných miestach. Počas 1. svetovej vojny legionár v Rusku. Od roku 1939 napojený na odbojovú skupinu Obrana národa, občiansku odbojovú skupinu Flóra (protifašistická odbojová skupina)Flóra a ďalšie. V decembri 1943 signatár Memoranda Flóry. Spolupracoval s čs. exilovou vládou v Londýne. Počas SNP prednosta bezpečnostného odboru Predsedníctva SNR pre vnútorné veci v Banskej Bystrici.
Ferdinand VI.

Manželstvo

19. januára 1729 sa oženil s Máriou Barborou z Braganzy (* 1711 – † 1758), dcérou portugalského kráľa Jána V. a Márie Anny Jozefy Habsburskej. Manželstvo bolo bezdetné.
Puyrenier

Poloha

Obec má rozlohu 7,42 km². Najvyšší bod je položený 203 m n. m. a najnižší bod 105 m n. m.

Obyvateľstvo

Počet obyvateľov obce je 60 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Osová súmernosť

Osová súmernosť alebo zrkadlový obraz určený osou o, je také zhodné zobrazenie v rovine, ktoré k bodom priamky o priradí tie isté body, a k bodu A ktorý neleží na priamke o priradí bod A’, pričom zároveň platí vzdialenosť [A,o]=[A’,o] a úsečka [A,A’] je kolmá na priamku o. Osová súmernosť je typ geometrického zobrazenia. Osová súmernosť zachováva vzdialenosti a uhly.
Menemachos (syn Aigypta)

Menemachos (starogr. Μενέμαχος – Menemachos) je v gréckej mytológii syn egyptského kráľa Aigypta a jeho fenickej manželky.
Menemachos bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s týmto rozhodnutím nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Menemachovi potom za manželku vybrali Nélo, dcéru Danaa a jeho manželky z Aithiopie. Danaos, ktorý sa s tým ešte stále nevedel zmieriť, svojim dcéram následne prikázal, aby manželov počas svadobnej noci zavraždili. Okrem najmladšej Hyperméstry, príkaz otca splnili všetky a po smrti si v podsvetí vyslúžili od bohov večný trest nalievať do deravého džbána vodu.
Angliers (Vienne)

Poloha

Obec má rozlohu 23,31 km². Najvyšší bod je položený 83 m n. m. a najnižší bod 54 m n. m.

Obyvateľstvo

Počet obyvateľov obce je 662 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Voľné informácie

Technika voľných informácií je asertívna komunikačná technika, ktorá učí rozpoznávať v konverzácii tie prvky, ktoré sú pre partnera zaujímavé a dôležité a súčasne ponúkajú voľné - nevyžiadané informácie o sebe (aby na tieto mohol nadviazať v rozhovore partner).
Znižuje hanblivosť pri začatí rozhovoru a obom partnerom uľahčuje jeho priebeh a zbližovanie sa.
Oravská vrchovina

Polohopis

Rozprestiera sa po oboch stranách rieky Orava a zaberá plochu približne 220 km². Z juhu ohraničujú Oravskú vrchovinu Chočské vrchy a Veľká Fatra, na juhozápade Malá Fatra, na západe Kysucká vrchovina a Oravská Magura, na severe Oravská kotlina a na východe Skorušinské vrchy a krátkym úsekom Podtatranská brázda.
Súčasťou celku sú dve geomorfologické časti: Podchočská brázda a Veličnianska kotlina. 
V centre západnej časti územia leží Dolný Kubín.
Lajoux (Jura)

Poloha

Obec má rozlohu 23,65 km². Najvyšší bod je položený 1 495 m n. m. a najnižší bod 936 m n. m.

Obyvateľstvo

Počet obyvateľov obce je 251 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sainte-Croix (Lot)

Poloha

Obec má rozlohu 7,77 km². Najvyšší bod je položený 280 m n. m. a najnižší bod 164 m n. m.

Obyvateľstvo

Počet obyvateľov obce je 80 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Nonsard-Lamarche

Poloha

Obec má rozlohu 18,18 km². Najvyšší bod je položený 237 m n. m. a najnižší bod 214 m n. m.

Obyvateľstvo

Počet obyvateľov obce je 136 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Voškov

Opis oblasti

Väčšina územia je porastená lesom, na svahoch rastú suťové javoriny, bučiny a dubohrabiny. Na príkrych suchých svahoch rastie dub plstnatý, v podraste spoločne s kamienkovcom modropurpurovým. Zo zvlášť chránených druhov sa vyskytuje o. i. plamienok rovný, drieň obyčajný, veterník žltuškovitý, ruža galská, ľalia zlatohlavá a ďalšie.
Z mäkkýšov je významný výskyt vzácnych druhov vretienkovitých. Preskúmanosť lokality po entomologickej stránke je nedostatočná. Na skalných stepiach sa vyskytovala kriticky ohrozená jašterica zelená, ale jej výskyt nebol potvrdený. V lokalite žijú tri druhy užoviek (užovka hladká, užovka fŕkaná a užovka obojková). V území bolo zaznamenané hniezdenie viac než 65 vtáčich druhov, najvýznamnejší z nich sú dutinové hniezdiče a krutohlav hnedý, je tu známe tiež jedno z posledných hniezdísk kuvika obyčajného v oblasti. Na území sa nachádzajú dva jazvečie hrady, z ďalších cicavcov sa v oblasti vyskytujú veverica obyčajná a kuna lesná.
Chess Records

Dejiny spoločnosti (skrátené)

V roku 1947 Leonard Chess kúpil nahrávaciu spoločnosť Aristocrat Records. Keď v roku 1950 do hudobného podnikania vstúpil aj jeho brat Phil, stali sa výhradnými vlastníkmi Aristocrat Records a premenovali ju na Chess Records. V priebehu 50. rokov Leonard a Phil Chessovci ovládli väčšinu vtedajšej hudobnej produkcie. Pracoval pre nich aj legendárny producent Ralph Bass. V roku 1969 bratia Chessovci práva na svoju značku predali spoločnosti General Recorded Tape (GRT) za 6,5 milióna dolárov.
V októbri 1969 zomiera Leonard Chess. Do roku 1972 už len malá časť spoločnosti prevádzkovala nahrávacie štúdio v Chicagu.
Čo zostalo zo spoločnosti Chess Records, GRT predáva spoločnosti All Platinum Records, ktorá sa po finančných ťažkostiach rozpadla a jej práva a tým aj nahrávky niekdajšej Chess Records získava MCA Records.

Významní bluesoví umelci

Wilie Dixon, Sonny Boy Williamson II, Muddy Waters, Little Walter, Jimmy Rogers, Buddy Guy a Howlin´ Wolf.

Významní rock and rolloví a R&B umelci

Chuck Berry a Bo Diddley. Vokálne skupiny ako Flamingos, Moonglows a Vibrations.

Jazzoví umelci

Gene Ammons, King Flaming, Ahmad Jamal a Ramsey Lewis Trio.

Souloví umelci

Etta James, Sugar Pie DeSanto, Fontella Bass a Minnie Riperton.
Sociálnodemokratická strana Slovenska

Sociálnodemokratická strana Slovenska (skratka SDSS) bola politická strana pôsobiaca na Slovensku v rokoch 1990–2004. Strana sa hlásila k odkazu strany Slovenská sociálnodemokratická strana v Uhorsku, ktorá vznikla v roku 1905, ale už o rok zanikla (úplne zanikla 1918). SDSS bola zaregistrovaná na ministerstve vnútra 1. februára 1990 pod pôvodným názvom Sociálnodemokratická strana na Slovensku. Zmena názvu na Sociálnodemokratická strana Slovenska sa uskutočnila v roku 1993. Strana zanikla 31. decembra 2004 zlúčením so stranou SMER do strany s novým názvom SMER - sociálna demokracia.

Politici Sociálnodemokratickej strany Slovenska

Články o politikoch Sociálnodemokratickej strany Slovenska sú uvedené v kategórii Politici SDSS.
Lelkotvaré

Charakteristika

Majú veľkú hlavu, krátke nohy a dlhé špicaté krídla. Lietajú pred večerom a v noci. Živia sa hmyzom. Zobák vedia roztvoriť až pod oko. Sú to nočné sťahovavé vtáky. Nohy sú slabé, viac prispôsobené na pohyb na zemi. Na Slovensku žije chránený lelek lesný.
Lapacho

Lapacho je čaj z vnútornej kôry stromu Lapacho (Tecome Lapacho), ktorého domovinou sú lesy v Južnej Amerike.

Účinky

Lapacho obsahuje veľa účinných látok, z ktorých je potrebné spomenúť predovšetkým flavonoidy, saponíny, katechíny alebo chinóny. Práve vďaka nim pôsobí blahodárne na ľudské zdravie. Predovšetkým sa jedná o prostriedok celkovej detoxikácie organizmu a stimulácia jeho imunitného systému. Navyše dokáže pomôcť so zápalmi. Ďalšími pozitívnymi účinkami sú znižovanie zrážanlivosti krvi a povzbudzovanie látkovej výmeny. Okrem toho pôsobí kladne na výmenu cukru, nervový systém, ale zmierňuje aj bolesť a pôsobí močopudne.
Guillerval

Poloha

Obec má rozlohu 17,3 km². Najvyšší bod je položený 151 m n. m. a najnižší bod 80 m n. m.

Obyvateľstvo

Počet obyvateľov obce je 755 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chareil-Cintrat

Polohopis

Chareil-Cintrat má rozlohu 12,77 km². Najvyšší bod je položený 342 m n. m. a najnižší bod 241 m n. m.

Obyvateľstvo

Chareil-Cintrat má 341 obyvateľov (2009).
Graf vývoja obyvateľstva:
Zdroje: INSEE
Notre-Dame-du-Hamel

Poloha

Obec má rozlohu 13,58 km². Najvyšší bod je položený 239 m n. m. a najnižší bod 177 m n. m.

Obyvateľstvo

Počet obyvateľov obce je 234 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Yrjo Reenpää

Yrjo Reenpää (18. 7. 1894 Helsinki - 18. 12. 1976 Helsinki) bol fínsky filozof, profesor v Helsinkách. Zaoberal sa otázkami fyziológie z hľadiska filozofických aspektov teorie zmyslového vnímania, ktorá má slúžiť ako pomocná discplína pri objasňovaní myšlienkových procesov a pojmotvorby.
High Frequency Active Auroral Research Program

High Frequency Active Auroral Research Program, skrátene HAARP, je civilný a vojenský výskumný projekt USA realizovaný v odľahlom zariadení severovýchodne od Gakony na Aljaške. Prevádzkuje ho University of Alaska, US Air Force a US Navy. Hlavné úlohy sú použitie vysokofrekvenčných elektromagnetických vĺn na prieskum vyšších vrstiev zemskej atmosféry (najmä ionosféry), výskum šírenia rádiových vĺn, komunikácie a navigácie. Projekt je častým predmetom konšpiračných teórií, ktoré spravidla tvrdia, že USA z Gakony cielene vyvolávajú prírodné katastrofy po celej Zemi.
Paul Karrer

Životopis

Narodil sa v Moskve ako syn Paula Karrera a Julie Lerchovej, ktorí mali švajčiarske občianstvo. V roku 1892 sa Karrerova rodina vrátila do Švajčiarska, kde začal navštevovať základnú školu v Lenzburgu kde aj v roku 1908 zmaturoval. Chémiu začal študovať na Univerzite v Zürich pod Alfredom Wernerom. Po získaní PhD v roku 1911 strávil niekoľko rokov ako asistent v Chemickom inštitúte. Neskôr odcestoval do Frankfurtu nad Mohanomom kde spolupracoval s Paulom Ehrlichom. V roku 1919 sa stal profesorom chémie a riaditeľom Chemického inštitútu.
Jeho raný výskum sa týkal komplexných kovových zmesov, ale jeho dôležitá práca bola v oblasti rastlinných pigmentov, čiastočne žltých karotenoidov. Objasnil ich chemickú štruktúru, kde ukazuje, že niektoré zmesi sa v tele transformujú na vitamín A. Jeho práca viedla k vytvoreniu správneho vzorca beta-karoténu, hlavného prekurzora vitamínu A. Počas tohto obdobia pôsobil v Karrerovom laboratóriu aj George Wald ktorý študoval vplyv vitamínu A na sietnicu. Neskôr, Karrer potvrdil štruktúru kyseliny L-askorbovej (vitamín A) a rozšíril svoj výskum na vitamín B2 a E. Jeho dôležitý poznatok v chémii flavínov viedol ku identifikovaniu riboflavínu ako časť komplexu, v minulosti chápaného ako vitamín B2.
Publikoval veľa vedeckých práv a získal mnoho vyznamenaný a cien, vrátane Nobelovej ceny v roku 1937. Jeho kniha Lehrbuch der Organischen Chemie ktorá bola publikovaná v roku 1927, mala 13 vydaní a bola preložená do siedmich jazykov.

Bol členom mnohých vedeckých akadémii, vrátane nemeckej Deutsche Akademie der Naturforscher Leopoldina od roku 1925, od 1945 americkej United States National Academy of Sciences a od 1947 britskej Royal Society.
Je pochovaný na cintoríne Fluntern.
Trensacq

Poloha

Obec má rozlohu 79,25 km². Najvyšší bod je položený 104 m n. m. a najnižší bod 45 m n. m.

Obyvateľstvo

Počet obyvateľov obce je 274 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Merrey-sur-Arce

Poloha

Obec má rozlohu 8,39 km². Najvyšší bod je položený 281 m n. m. a najnižší bod 149 m n. m.

Obyvateľstvo

Počet obyvateľov obce je 326 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE